Diari Oficial de la Generalitat Valenciana


Sumari del DOGV 5134, del 14-11-2005 (2005/12906)

Informació pública de l'alternativa tècnica de Programa d'Actuació Integrada de la UE única el Trinquet, en sòl urbà del PGOU de Montserrat.
--------------------------------------------------------------------------------------------------------------------------------------------

### Dades del document

Número de DOGV
:   5134

Data del DOGV
:   14-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12305


Organisme emissor
:   AIU El Trinquet de Montserrat

Tipus de document
:   Anunci

Informació pública de l'alternativa tècnica de Programa d'Actuació Integrada de la UE única el Trinquet, en sòl urbà del PGOU de Montserrat. [2005/X12487]
  
L'Agrupació d'Interés Urbanístic el Trinquet de Montserrat, amb domicili a efectes de notificacions en C/ Pasqual i Genís, núm. 1, 2n (46765 València), ha formulat alternativa tècnica de Programa d'Actuació Integrada de la UE única el Trinquet en sòl urbà del PGOU de Montserrat compost de memòria d'alternativa tècnica, projecte d'urbanització i com a documents annexos, pla de reforma interior i homologació.
  
L'alternativa tècnica i tota la documentació complementària presentada davant l'Ajuntament ha sigut depositada i protocol·litzada en acta per a la seua pública exposició en Notaria territorialment competent, que és la de València, sítia al C/ Jorge Juan, 5, 5t pis, porta 10, de València, regida per la seua notària titular Ana Julia Roselló García.
  
Hi consta la documentació protocol·litzada a disposició dels interessats des de la data de publicació d'esta informació i pels terminis que establix la LRAU. Igualment i als efectes de pertinència se n'ha depositat en l'Ajuntament de Montserrat un exemplar per a l'exposició pública.
  
Així se sotmet a informació pública, de conformitat amb el que disposa l'art. 48.1 i l'art. 46.3 de la LRAU l'esmentada alternativa tècnica per un termini de 20 dies a comptar de l'última publicació d'este anunci en diari de difusió provincial i DOGV. Així mateix, conforme amb el que disposa l'art. 38.2 de la LRAU, s'exposa a informació pública, per un termini d'un mes, el Planejament corresponent amb motiu de l'homologació modificativa del PGOU de Montserrat i del Pla de Reforma Interior de Millora. S'hi compleix, alhora, amb l'obligació legal de notificar als propietaris titulars de terreny amb parcel·les matriculades en el cadastre fiscal.
  
En el període de pública exposició qualsevol interessat podrà formular al·legacions, proposicions juridicoeconòmiques en competència i alternatives tècniques a l'actuació proposada, així com podrà obtindre còpies de l'acta de la documentació protocol·litzada, i a costa seua, o sol·licitar que li siga exhibida aquesta en l'horari d'atenció al públic del despatx de notaria.
  
Igualment, podran consultar els interessats la documentació depositada en l'Ajuntament als mateixos efectes que són els referits pels arts. 46 i 48 de la LRAU, en el seu horari d'atenció al públic.
  
El present anunci, es publicarà igualment en el Butlletí Oficial de la Província perquè servisca d'avís als propietaris desconeguts o aquells la direcció dels quals no constara, o constara erròniament, al registre cadastral, de conformitat i als efectes previstos en l'art. 59.4 de la Llei 30/92, de Règim Jurídic de les Administracions Públiques i del Procediment Administratiu Comú, modificada per la Llei 4/99, el qual tindrà la consideració d'edicte.